Κερασιά Μαγνησίας

Η Κερασιά είναι χωριό της Περιφερειακής Ενότητας Μαγνησίας. Βρίσκεται κτισμένη στις δυτικές πλαγιές του βορείου Πηλίου, σε υψόμετρο 118 μέτρων και ανήκει διοικητικά στον Δήμο Ρήγα Φεραίου. Αναφέρεται συχνά λόγω της φυσικής της θέσης, ως Κερασιά Πηλίου (η Άνω Κερασιά είναι το ψηλότερο χωριό του Πηλίου, με 700 μέτρα υψόμετρο), ή λόγω της πρώην Επαρχίας στην οποία ανήκε, ως Κερασία Βόλου. Σήμερα αποτελεί Κοινότητα του Δήμου Ρήγα Φεραίου και ο οικισμός Κερασιά, έχει 291 κατοίκους, σύμφωνα με την Απογραφή του 2011.

 Γεωγραφικά στοιχεία 
Το σημερινό χωριό, που και ευρύτερα γνωστό στον τοπικό πληθυσμό και ως Κάτω Κερασιά ή Καλύβια, διαπερνά ο Κερασιώτης ποταμός, που πηγάζει από τις πλαγιές του Πηλίου και εκβάλει στην Λίμνη Κάρλα ή Βοιβηίδα. Αποτελεί τόπο αφετηρίας πολλών μονοπατιών περιήγησης στο βόρειο Πήλιο. Κατά τη διοικητική μεταρρύθμιση του Σχεδίου «Καποδίστρια» το 1997, η Κοινότητα Κερασιάς υπήχθη στο Δήμο Κάρλας, ενώ σε εκείνη του Προγράμματος «Καλλικράτη» το 2011, στον Δήμο Ρήγα Φεραίου που ανήκει διοικητικά μέχρι σήμερα.

Ιστορικά στοιχεία
Οι πρώτη σαφής ιστορική μαρτυρία για την Κερασιά, αναφέρεται από τον Αργύρη Φιλιππίδη και αφορά την περίοδο 1800 - 1815. Ο Ηλίας Λεφούσης εκτιμά την ίδρυση του χωριού γύρω στο 1600, συγχρόνως με την ίδρυση της Ιεράς Μονής Φλαμουρίου, που ιδρύθηκε το 1584. Η καταγωγή των κατοίκων είναι κατά πάσα πιθανότητα από τα Άγραφα και την Παλαιά Μιτζέλα, ίσως και από την περιοχή της του όρους Όθρυς (ή Γούρας).

Κατά τον Β´ παγκόσμιο Πόλεμο υπήρξε τόπος ίδρυσης της XVI Μεραρχίας και έδρα του 54ου Συντάγματος του ΕΛΑΣ. Την άνοιξη του 1944 σε εκκαθαριστικές επιχειρήσεις των γερμανικών δυνάμεων κατοχής κάηκαν και οι δυο οικισμοί. Η Άνω Κερασιά από τότε ερημώθηκε ενώ τα ερείπιά της αποτελούν σήμερα μνημείο των θηριωδιών του γερμανικού στρατού.

 Σήμερα 
Οι κάτοικοι του ασχολούνται με την κτηνοτροφία, την υλοτομία και την παραγωγή κάρβουνου, αλλά και με και τις καλλιέργειες, κυρίως αμυγδαλιάς, ελιάς και αμπελιού. Από το 2014 λειτουργεί στο χώρο του Δημοτικού Σχολείου το μουσείο Ηλία Λεφούση, καθώς και το Κέντρο Έρευνας και Προστασίας της αυτοφυούς Ορχιδέας στο Βόρειο Πήλιο.

Πηγές
 Ηλίας Λεφούσης, Η Κερασιά του Βόλου, εκδόσεις Κώδικας, 1994.

 Εξωτερικοί σύνδεσμοι 
Κερασιά Μαγνησίας: Περιήγηση στην ιστορική Κερασιά  (Εφημερίδα Ταχυδρόμος Βόλου, 6 Μαΐου 2010).
Τοξωτή γέφυρα στην Κερασιά Μαγνησίας  (ιστότοπος ΟΔΥΣΣΕΥΣ).
μουσείο Ηλία Λεφούση (σελίδα στο facebook).
 Κέντρο Έρευνας και Προστασίας της αυτοφυούς Ορχιδέας στο Βόρειο Πήλιο (ιστότοπος).

 Διοικητικές μεταβολές 

 Κερασιά Μαγνησίας 
+Διοικητικές μεταβολές οικισμού: η Κερασιά ΜαγνησίαςΚερασιά Λαρίσηςα/αΦ.Ε.Κ.Μεταβολή1)ΦΕΚ 126Α - 02/04/1883Ο οικισμός Κερασιά, προσαρτάται στο Δήμο Βοίβης.2)ΦΕΚ 136Α - 08/07/1899Ο οικισμός Κερασιά, αποσπάται από το Νομό Λαρίσης και υπάγεται στο Νομό Μαγνησίας.Κερασιά Μαγνησίαςα/αΦ.Ε.Κ.Μεταβολή2)ΦΕΚ 136Α - 08/07/1899Ο οικισμός Κερασιά, αποσπάστηκε στο Νομό Μαγνησίας, από το Νομό Λαρίσης.3)ΦΕΚ 282Α - 04/12/1909Ο οικισμός Κερασιά, αποσπάται από το Νομό Μαγνησίας και υπάγεται στο Νομό Λαρίσης.Κερασιά Λαρίσηςα/αΗμερομηνία ή Φ.Ε.Κ.Μεταβολή3)ΦΕΚ 282Α - 04/12/1909Ο οικισμός Κερασιά, αποσπάστηκε στο Νομό Λαρίσης, από το Νομό Μαγνησίας.4)ΦΕΚ 262Α - 31/08/1912Ο οικισμός Κερασιά, αποσπάται από το Δήμο Βοίβης και ορίζεται έδρα της Κοινότητας Κερασιάς.5)16 - 10 - 1940 (ΦΕΚ 29Α - 02/02/1946)Ο οικισμός Κερασιά, καταργείται.Κερασιά Μαγνησίαςα/αΦ.Ε.Κ.Μεταβολή5)ΦΕΚ 16Α - 19/02/1960Ο οικισμός Κερασιά, προήλθε από τη μετονομασία του οικισμού,   Κάτω Κερασέα.6)ΦΕΚ 244Α - 04/12/1997Ο οικισμός Κερασιά, αποσπάται από την Κοινότητα Κερασέας και προσαρτάται στο Δήμο Κάρλας.7)ΦΕΚ 87Α - 07/06/2010Ο οικισμός Κερασιά, αποσπάται από το Δήμο Κάρλας και προσαρτάται στο Δήμο Ρήγα Φεραίου.

 Κοινότητα Κερασέας Μαγνησίας 
+Διοικητικές μεταβολές Κοινότητας Κερασέας ΜαγνησίαςΚοινότητα Κερασιάς Λαρίσηςα/αΗμερομηνία ή Φ.Ε.Κ.Μεταβολή1)ΦΕΚ 262Α - 31/08/1912Σύσταση της Κοινότητας Κερασιάς, με την απόσπαση του οικισμού Κερασιά από το Δήμο Βοίβης και τον ορισμό του ως έδρα της Κοινότητας Κερασιάς.
Ο οικισμός Μονή Σουρβιάς, προσαρτάται στην Κοινότητα Κερασιάς.2)16-05-1928 (ΦΕΚ 269Α - 20/12/1928)Ο οικισμός Μονή Σουρβιάς, της Κοινότητας Κερασιάς, καταργείται.3)16-10-1940 (ΦΕΚ 29Α - 02/02/1946)Αναγνώριση τών οικισμών, Κάτω Κερασέα και Άνω Κερασέα και προσάρτησή τους, στην Κοινότητα Κερασιάς.
Ο οικισμός Κερασιά, της Κοινότητας Κερασιάς, καταργείται.

Το όνομα της Κοινότητας Κερασιάς, διορθώνεται σε Κοινότητα Κερασέας.Κοινότητα Κερασέας Λαρίσηςα/αΗμερομηνία ή Φ.Ε.Κ.Μεταβολή3)16-10-1940 (ΦΕΚ 29Α - 02/02/1946)Η Κοινότητα Κερασέας, προήλθε από τη διόρθωση του ονόματος, της Κοινότητας Κερασιάς.4)ΦΕΚ 169Α - 04/07/1942Η Κοινότητα Κερασέας, αποσπάται από το Νομό Λαρίσης και υπάγεται στο Νομό Μαγνησίας.Κοινότητα Κερασέας Μαγνησίαςα/αΗμερομηνία ή Φ.Ε.Κ.Μεταβολή4)ΦΕΚ 169Α - 04/07/1942Η Κοινότητα Κερασέας, αποσπάσθηκε στο Νομό Μαγνησίας, από το Νομό Λαρίσης.5)07-04-1951 (ΦΕΚ 167Α - 31/07/1954)Ο οικισμός Άνω Κερασέα, της Κοινότητας Κερασέας, καταργείται.6)ΦΕΚ 16Α - 19/02/1960Ο οικισμός Κάτω Κερασέα, της Κοινότητας Κερασέας, μετονομάζεται σε Κερασέα.7)ΦΕΚ 244Α - 04/12/1997Ο οικισμός Κερασέα, αποσπάται από την Κοινότητα Κερασέας και προσαρτάται στο Δήμο Κάρλας.

 Διατελέσαντες Κοινοτάρχες 
+Εκλεγμένοι Κοινοτάρχες Κερασέας Μαγνησίας (1979 - 1998)Πρόεδροι Κοινότητας Κερασέας Μαγνησίας (1979 - 1998)Θητεία1979 - 19821983 - 19861987 - 19901991 - 19941995 - 1998ΠρόεδροςΣυλλογιστός ΑλέξανδροςΣυλλογιστός ΑλέξανδροςΒέτσικας ΘεόδωροςΒέτσικας ΘεόδωροςΒέτσικας Θεόδωρος

 Παραπομπές 

Κατηγορία:Χωριά της περιφερειακής ενότητας Μαγνησίας
Κατηγορία:Δήμος Ρήγα Φεραίου